stanford-oval/wikipedia huggingface dataset:
Aurinko ja kuu
Aiheesta muualla

Steven H. Silver: The Moon and the Sun. The SF Site 1997. (englanniksi)
Cheryl Morgan: The Sun, the Moon and the Comet. Emerald City, maaliskuu 1998. (englanniksi)
Vesa Sisättö: Ludvig XIV ja merinainen (Arkistoitu – Internet Archive). Helsingin Sanomat 10.7.2005.
Russ Allbery: The Moon and the Sun. 1.2.2007. (englanniksi)
Liisa Liimatainen

Liisa Liimatainen Maailma kylässä -tapahtumassa, 2014
Liisa Liimatainen (o.s. Manninen, s. 13. lokakuuta 1942 Ruokolahti) on suomalainen toimittaja. Roomassa asuva Liimatainen on työskennelyt muun muassa MTV:n ja Yleisradion ulkomaantoimittajana..
Elämä ja ura

Imatralaisessa työläiskodissa kasvanut Liisa Liimatainen kävi keskikoulun ja oli au pairina vasemmistolaisessa lääkäriperheessä Ranskassa 18-vuotiaana. Perheessä keskusteltiin ja vastustettiin Algerian sotaa. Ranskassa hän tutustui ranskalaiseen elämäntapaan ja kulttuuriin. Myöhemmin Liimatainen opiskeli Tampereen yliopistossa ja oli aktiivisesti mukana 1960-luvun opiskelijapolitiikassa. Hän toimi Opiskelijain YK-liiton pääsihteerinä vuonna 1968 ja oli Helsingin Vanhan ylioppilastalon valtauksen vahva taustavoima.
Tampereelta Liimatainen muutti Ranskaan ja heti sen jälkeen Italiaan vuonna 1970. Italiassa hän oli muutaman vuoden mukana Il Manifesto -ryhmässä, joka oli Italian kommunistipuolueesta erotettu intellektuellisiipi. Vapaana freelance-toimittajana Liimatainen seurasi Roomasta käsin Italian ja Vatikaanin asioita ja Balkanin tilannetta sekä Pohjois-Afrikkaa ja Lähi-itää. Hän teki uutisjuttuja lehdille, radiolle ja televisiolle.
Uutistoimittajan työn jälkeen Liimataisesta tuli tietokirjailija. Hänen ensimmäinen tietokirjansa Iran: huntu ja haaste ilmestyi vuonna 2009 ja kertoo Iranin yhteiskunnasta ja naisista. Viimeisin tietokirja Saudi-Arabian toiset kasvot ilmestyi vuonna 2013.
Vuonna 2006 Liimataiselle myönnettiin opetusministeriön ylimääräinen sanomalehtimieseläke.
Liimatainen oli 2010-luvulla Helsingin suurmoskeijahankkeen näkyvimpiä arvostelijoita. Hän pelkäsi suurmoskeijan levittävän Suomeen ääri-islamilaista ja jihadistista ajattelua sekä islamin eri suuntausten välistä vastakkainasettelua. Liimatainen kritisoi erityisesti hankkeelle Persianlahden maista tulevaa rahoitusta, jonka taustalla hän näki poliittisia intressejä: ”Rahan mukana tulee aina myös ideologia.”
Perhe

Liisa Liimataisen ainoa lapsi, vuonna 1973 syntynyt ja Kanadassa asunut Mimosa-tytär, kuoli syöpään vuonna 2008. Liimataisella  on kaksi lapsenlasta.
Teoksia

Iran : huntu ja haaste : yritys ymmärtää Iranin yhteiskuntaa. Like - Suomen rauhanpuolustajat, Helsinki 2009
Iran : vihreän liikkeen digitaalinen vallankumous. Suomen rauhanpuolustajat, Helsinki 2010
Saudi-Arabian toiset kasvot : rohkeita naisia ja kybernuoria. Like - Suomen rauhanpuolustajat, Helsinki 2013
Suomennoksia

Enrico Menduni : Kulttuuriliike muutoksessa ; toim. Liisa Korhonen ja Hannu Pulkkinen ; käännös Liisa Liimatainen. Kansan sivistystyön liitto, Helsinki 1984
Aiheesta muualla

Kuvia tai muita tiedostoja aiheesta Liisa Liimatainen Wikimedia Commonsissa
Liisa Liimataisen Twitter
Liisa Liimatainen Radio- ja tv-arkiston Ritva-tietokannassa
| --- | --- |
Auktoriteettitunnisteet: Henkilöt :  Ritva
Selviytyjät Suomi (7. tuotantokausi)

| Selviytyjät Suomi (7>  tuotantokausi) |
| --- | --- |
 

 
Alkuperämaa:   Suomi
Esittäminen
Verkko:  Nelonen Ruutu
Ensimmäinen esitys:  28. elokuuta 2022
Viimeinen esitys:  4. joulukuuta 2022
Esitysten määrä:  15
Kaudet
 ← Edellinen 6. tuotantokausi Seuraava → 8. tuotantokausi
Selviytyjät Suomen seitsemäs tuotantokausi esitettiin syksyllä 2022. Kausi kuvattiin vuoden 2022 keväällä Malesiassa, Langkawilla. Kilpailussa nähtiin 16 julkisuudesta tunnettua henkilöä, joista kahdeksan oli aiemmilta kausilta tuttuja kilpailijoita. Heimot jaettiin aluksi "konkareihin" ja "tulokkaisiin". Juontajana toimi Juuso Mäkilähde. Voittaja sai 30 000 euroa. Kilpailu kesti 34 vuorokautta. Kilpailun voitti Sami Helenius äänin 4–3.
Uutena twistinä kaudella nähtiin Neuvottelusaari ja Kohtalon noppa.
Neuvottelusaarella heimojen edustajat pääsivät neuvottelemaan erilaisista eduista ja hyödykkeistä.
Kohtalon noppa oli mahdollista pelata heimoneuvostossa äänestyksen yhteydessä. Kohtalon nopan pelaamalla menetti äänioikeuden, mutta sai mahdollisuuden voittaa koskemattomuuden.
Kilpailijat

| Kilpailija | Ikä | Heimo> Alkuperäinen | Heimo> Ensimmäinen sekoitus | Heimo> Toinen sekoitus | Heimo> Kolmas sekoitus | Heimo> Yhdistetty | Sijoitus |
| --- | --- | --- | --- | --- | --- | --- | --- |
| Heidi Suomi | 47 | Barat |  |  |  |  | 1. Ulosäänestetty Päivä 3 |
| Joalin Loukamaa 5. tuotantokausi | 20 | Timur |  |  |  |  | 2. Ulosäänestetty Päivä 6 |
| Markus Pöyhönen 4. tuotantokausi | 43 | Timur | Timur |  |  |  | 3. Ulosäänestetty Päivä 8 |
| Viivi Vaattovaara 4. tuotantokausi | 28 | Timur | Barat |  |  |  | 4. Ulosäänestetty Päivä 10 |
| Essi Unkuri | 23 | Barat | Timur |  |  |  | 5. Ulosäänestetty Päivä 12 |
| Niko Saarinen 5. tuotantokausi | 35 | Timur | Timur | Timur |  |  | 6. Ulosäänestetty Päivä 14 |
| Jasmiina Yildiz | 24 | Barat | Timur | Barat | Timur |  | Evakuoitiin sairastumisen vuoksi Päivä 17 |
| Wallu Valpio 3. tuotantokausi | 48 | Timur | Barat | Barat | Barat |  | 7. Ulosäänestetty 1. Tuomariston jäsen Päivä 17 |
| Pok Biil | 28 | Barat | Barat | Barat | Timur | Tioman | 8. Ulosäänestetty 2. Tuomariston jäsen Päivä 21 |
| Leo Stillman | 30 | Barat | Timur | Timur | Timur | Tioman | 9. Ulosäänestetty 3. Tuomariston jäsen Päivä 23 |
| Karoliina Tuominen 5. tuotantokausi | 27 | Timur | Timur | Timur | Timur | Tioman | 10. Ulosäänestetty 4. Tuomariston jäsen Päivä 25 |
| Helmeri Pirinen 6. tuotantokausi | 34 | Timur | Barat | Barat | Timur | Tioman | 11. Ulosäänestetty 5. Tuomariston jäsen Päivä 29 |
| Virpi Kätkä 3. tuotantokausi | 52 | Timur | Barat | Barat | Barat | Tioman | Luovutti Päivä 32 |
| Julia Korpinen | 20 | Barat | Barat | Timur | Barat | Tioman | Eliminoitu 6. Tuomariston jäsen Päivä 33 |
| Tommi Manninen | 31 | Barat | Barat | Barat | Barat | Tioman | Toiseksi sijoittunut  Päivä 34 |
| Sami Helenius | 48 | Barat | Timur | Timur | Barat | Tioman | Voittaja Päivä 34 |
↑  Ensimmäinen heimosekoitus tapahtui kolmannessa jaksossa, päivänä 7. Alkuperäisten heimojen nuorimmat Julia ja Karoliina pääsivät valitsemaan uudet heimot.
↑  Toinen heimosekoitus tapahtui kuudennessa jaksossa, päivänä 13. Neuvottelusaarella kohdanneet Karoliina ja Wallu saivat tehtäväksi valita heimoistaan yhdet jäsenet, jotka siirtyvät vastakkaisiin heimoihin. Karoliina valitsi Jasmiinan ja Wallu valitsi Julian.
↑  Kolmas heimosekoitus tapahtui seitsemännessä jaksossa, päivänä 15.
↑  Heimojen yhdistyminen tapahtui kahdeksannessa jaksossa, päivänä 18.
Kauden yhteenveto

| Jakso> Nro. | Jakso> Nimi | Jakso> Esityspäivä | Neuvottelusaari | Kilpailun voittaja(t)> Palkinto | Kilpailun voittaja(t)> Koskemattomuus | Eliminoitu> Heimo | Eliminoitu> Pelaaja |
| --- | --- | --- | --- | --- | --- | --- | --- |
| 1 | Konkarit vs. Tulokkaat | 28. elokuuta 2022 |  | Timur | Timur | Barat | Heidi |
| 2 | Houkutus | 4. syyskuuta 2022 | Niko (Timur) | Barat | Barat | Timur | Joalin |
| 2 | Houkutus | 4. syyskuuta 2022 | Tommi (Barat) | Barat | Barat | Timur | Joalin |
| 3 | Täpärä pelastus | 11. syyskuuta 2022 |  | Timur | Barat | Timur | Markus |
| 4 | Lähimmät viholliseni | 18. syyskuuta 2022 | Jasmiina (Timur) | Barat | Timur | Barat | Viivi |
| 4 | Lähimmät viholliseni | 18. syyskuuta 2022 | Viivi (Barat) | Barat | Timur | Barat | Viivi |
| 5 | Sumutus | 25. syyskuuta 2022 |  | Barat | Barat | Timur | Essi |
| 6 | Vaikeita päätöksiä | 2. lokakuuta 2022 | Karoliina (Timur) | Barat | Barat | Timur | Niko |
| 6 | Vaikeita päätöksiä | 2. lokakuuta 2022 | Wallu (Barat) | Barat | Barat | Timur | Niko |
| 7 | Shokki | 9. lokakuuta 2022 | Helmeri (Timur) | Timur | Timur | Timur | Jasmiina |
| 7 | Shokki | 9. lokakuuta 2022 | Sami (Barat) | Timur | Timur | Barat | Wallu |
| 8 | Uusi alku | 16. lokakuuta 2022 |  | Helmeri, Tommi [Karoliina, Sami] | Helmeri, Tommi [Karoliina, Sami] | Ei eliminointia | Ei eliminointia |
| 9 | Paljastuksia | 23. lokakuuta 2022 |  | Helmeri | Helmeri | Tioman | Pok |
| 10 | Järki vai tunteet | 30. lokakuuta 2022 |  | Tommi [Karoliina] | Karoliina | Tioman | Leo |
| 11 | Ohuella langalla | 6. marraskuuta 2022 |  | Karoliina [Julia] | Helmeri | Tioman | Karoliina |
| 12 | Kyyneleitä rannalla | 13. marraskuuta 2022 |  | Tommi [Virpi] | Ei koskemattomuuskilpailua tai eliminointia | Ei koskemattomuuskilpailua tai eliminointia | Ei koskemattomuuskilpailua tai eliminointia |
| 12 | Kyyneleitä rannalla | 13. marraskuuta 2022 |  | Tommi, Sami | Ei koskemattomuuskilpailua tai eliminointia | Ei koskemattomuuskilpailua tai eliminointia | Ei koskemattomuuskilpailua tai eliminointia |
| 13 | Kohtalokas kilpailu | 20. marraskuuta 2022 |  | Helmeri [Sami, Tommi] | Julia | Tioman | Helmeri |
| 14 | Luksusyön juonet | 27. marraskuuta 2022 |  | Julia [Virpi] | Tommi | Tioman | Virpi |
| 15 | Sinä olet Selviytyjä | 4. joulukuuta 2022 |  | Sami | Sami | Tioman | Julia |
| 15 | Sinä olet Selviytyjä | 4. joulukuuta 2022 |  | Sami | Tommi | Tioman | Julia |
↑  Kilpailun nopeiten suorittaneet Helmeri ja Tommi pääsivät kumpikin valitsemaan yhden kilpailijan, jotka saavat palkinnon ja koskemattomuuden. Helmeri valitsi Karoliinan ja Tommi valitsi Samin.
↑  8. jakson heimoneuvostossa ei pudonnut kukaan.
↑  12. jaksossa ei ollut koskemattomuuskilpailua tai heimoneuvostoa. Jaksossa oli kaksi palkintokilpailua.
Katsojaluvut

| Jakso> Nro. | Jakso> Nimi | Jakso> Esityspäivä | Nelosen katsojaluvut> Tavoittavuus | Nelosen katsojaluvut> Keskikatsojamäärä esityspäivänä |
| --- | --- | --- | --- | --- |
| 1 | Konkarit vs. Tulokkaat | 28. elokuuta 2022 | 688 000 | 379 000 |
| 2 | Houkutus | 4. syyskuuta 2022 | 561 000 | 271 000 |
| 3 | Täpärä pelastus | 11. syyskuuta 2022 | 560 000 | 305 000 |
| 4 | Lähimmät viholliseni | 18. syyskuuta 2022 | 569 000 | 299 000 |
| 5 | Sumutus | 25. syyskuuta 2022 | 509 000 | 277 000 |
| 6 | Vaikeita päätöksiä | 2. lokakuuta 2022 | 586 000 | 309 000 |
| 7 | Shokki | 9. lokakuuta 2022 | 557 000 | 307 000 |
| 8 | Uusi alku | 16. lokakuuta 2022 | 532 000 | 257 000 |
| 9 | Paljastuksia | 23. lokakuuta 2022 | 558 000 | 296 000 |
| 10 | Järki vai tunteet | 30. lokakuuta 2022 | 633 000 | 341 000 |
| 11 | Ohuella langalla | 6. marraskuuta 2022 | 593 000 | 310 000 |
| 12 | Kyyneleitä rannalla | 13. marraskuuta 2022 | 514 000 | 273 000 |
| 13 | Kohtalokas kilpailu | 20. marraskuuta 2022 | 496 000 | 277 000 |
| 14 | Luksusyön juonet | 27. marraskuuta 2022 | 519 000 | 337 000 |
| 15 | Sinä olet Selviytyjä | 4. joulukuuta 2022 | 643 000 | 392 000 |
Dyykkaus

Dyykkaaja tonkimassa jätelavaa
Dyykkaus on toimintaa, jossa roska-astioista kerätään tavaroita ja muuta. Dyykkaaja voi etsiä roskiksista tai jätelavoilta esimerkiksi lehtiä, vaatteita, huonekaluja tai muuta käyttökelpoista tavaraa. Myös syömäkelpoista ruokaa voidaan dyykata, esimerkiksi hedelmiä, leipää, lihaa tai valmisruokia. Jotkut etsivät julkisilla paikoilla myös panttipulloja.
Sana dyykata tulee ruotsin kielen sukeltamista tarkoittavasta sanasta dyka.
Dyykattavia asioita > Esineet

Vanhoja lehtiä kerätään lehtienkeräyspisteistä. Samalla kun ihmiset vievät vanhat lehtensä keräykseen, he saattavat napata mukaansa päällimmäisiä heitä kiinnostavia lehtiä.
Dyykattavia asioita > Ruoka

Ruokaa dyykataan ruokakauppojen tai ravintoloiden roska-astioista. Kaupat heittävät ruoan roskiin yleensä poistamatta sitä pakkauksesta.  Koska kaupat eivät saa myydä ruokaa tuotteen viimeisen käyttöpäivän jälkeen, pois heitetyn ruoan päiväys on yleensä samana päivänä erääntyvää ja vielä syötävissä tai jopa tuoretta, mikäli tuotteella on parasta ennen -päiväys. Parasta ennen -merkintöjä saatetaan jopa manipuloida myynnin edistämiseksi.
Jotkut kaupat eivät pidä siitä, että heidän jäte-astioita tongitaan ja ovat siksi laittaneet jäteastiat lukkojen tai aidan taakse. Jotkut kaupoista suhtautuvat asiaan kuitenkin välinpitämättömästi eivätkä lukitse jäteastioita.
Dyykattavia asioita > Panttipullot

Pullojen keräämistä roskakoreista ja lasinkeräyspisteistä harrastetaan yleisesti. Erityisesti vilkkaissa paikoissa näkyy välillä roska-astioihin kurkkijoita, jotka etsivät palautuspulloja, joista saa rahaa.
Pullojen noukkimiseen jotkut käyttävät työkalua jota nimitetään roskapihdeiksi, se on kehitetty alun perin roskien poimimiseen.
Laillisuus Suomessa

Tavaran kaivaminen roska-astiasta ja sen ottaminen omaan käyttöön ei ole varkaus, kun taas esimerkiksi tavaran ottaminen keräyslaatikosta puolestaan on rikos.
Laitonta on myös rikkoa kaupan omaisuutta, kuten lukkoja, roska-astioita tai portteja tai tehdä niistä helpommin avattavia.
Laillisuus Suomessa > Taloudelliset kysymykset

Toisinaan dyykkaus voidaan mieltää varastamiseksi, koska kaupat pitävät roskiksien sisältöä omaisuutenaan ja koska liikkeet saattavat menettää myös asiakkaita dyykkaamisen seurauksena..
Dyykkaukseen liittyviä ilmiöitä > Freeganismi

Roskisdyykkaus liittyy läheisesti myös freeganismiksi kutsuttuun elämäntapaan, jossa pyritään toisten hukkaan heittämien tarvikkeiden käytöllä minimoimaan omaa osuutta ympäristön kuormittamisesta. Freeganismi on sanana muunnelma veganismi-käsitteestä, ja monet freeganit kieltäytyvätkin esimerkiksi syömästä eläinperäistä ruokaa, jos se on ostettua eikä esimerkiksi dyykattua. Perusteluna on se, että ostaminen tukee eettisesti arveluttavia aloja toisin kuin jätteen kierrätys.
Dyykkaukseen liittyviä ilmiöitä > Pagpag

Pagpag tarkoittaa Filippiineillä roskikseen heitettyjä ruoan tähteitä, jotka ovat jääneet yli ravintoloilta, erityisesti pikaruokaloilta. Pagpagia kerätään kaatopaikoilta muun roskan seasta. Löydetyt osittain syöty kananliha ja muut kerätyt ruoka-ainekset pestään sen jälkeen kotona. Joidenkin kaatopaikalla töissä olevien ainut palkka on pagpagin kerääminen kaatopaikalta.
Kerääjät myyvät löytämänsä ruoantähteet välittäjille, jotka myyvät ne eteenpäin slummien ravintoloille ja asukkaille. Pikaruokalan  pahviämpärillinen kananluita maksaa 20 pesoa (noin 0,34 euroa) ja kananlihan tähteitä luineen 30 pesoa (noin 0,50 euroa). Pagpag kypsennetään usein vähässä öljyssä valkosipulin kanssa tai keitetään.
Pagpagista tehtyä ruokaa syövät köyhät kaupunkilaiset muun muassa Manilan slummeissa. Heillä ei ole muuta vaihtoehtoa Philippine Community Fund (PCF) -järjestön mukaan. Ruoantähteet aiheuttavat paikallisissa sairauksia kypsentämisestä huolimatta. Helping Land -järjestön mukaan monet ovat kuolleet syötyään pagpagia. Pagpagissa voi olla muun muassa Salmonellaa.
Pagpag on tagalogia ja tarkoittaa alun perin pölyä, jota karistetaan pois vaatteista tai matolta. Pagpag on saanut nimensä siitä, miten ruoantähteistä karistetaan muut roskat pois kerätessä.
Dyykkaukseen liittyviä ilmiöitä > Roskalava-kierrätysryhmät

Suomessa on useita Facebook-ryhmiä, jossa jaetaan tietoa paikkakunnan roskalavojen sijainnista ja niiltä tehdyistä löydöistä. Ilmiö oli erityisen suosittu 2010-luvulla, varsinkin pääkaupunkiseudulla. Ryhmien avulla roskalavoilta etsitään käyttökelpoisia esineitä uusiokäyttöön.
Ihmiset saattavat viedä paljon käyttökelpoisia esineitä roskalavalle varsinkin muuton, ulosoton, kuolinpesän ja kevätsiivouksen yhteydessä. Yritykset voivat viedä lavalle suuren määrän tavaraa. Monesti lavoilla on kuitenkin rakennusjätettä.
Osassa päin Suomea roskalavaryhmillä ihmiset lahjoittavat vanhoja esineitä ilmaiseksi tai nimellistä korvausta vastaan.
Dyykkaukseen liittyviä ilmiöitä > Leipäjono

Osa kauppojen hävikkiruoasta päätyy roskiksen sijaan ruoka-avussa eteenpäin jaettavaksi köyhille.
Kirjallisuutta

Siltala-Huovinen, Tarja: Roskisdyykkarin käsikirja (Like Kustannus)
Hoffman, John: Art and Science of Dumpster Diving
Aiheesta muualla

Kuvia tai muita tiedostoja aiheesta Dyykkaus Wikimedia Commonsissa
Ylen Elävä arkisto: Dyykkarit (dokumentti Torre-kommuunista)
Freeganisti dyykkaamassa roskista
Batman Vengeance

| Batman Vengeance |
| --- | --- |

Kehittäjä:  Ubisoft Montreal Ubisoft Shanghai
Julkaisija:  Ubisoft
Jakelija:  Warner Bros. Interactive Entertainment
Julkaistu:   15. lokakuuta 2001 PlayStation 2NA 15. lokakuuta 2001EU 9. marraskuuta 2001 Game Boy AdvanceNA 30. lokakuuta 2001EU 9. marraskuuta 2001 Nintendo GameCubeNA 17. marraskuuta 2001EU 3. toukokuuta 2002 XboxNA 18. joulukuuta 2001EU 14. marraskuuta 2002 Microsoft WindowsNA 6. syyskuuta 2002EU 8. lokakuuta 2002 
Lajityyppi:  toiminta
Pelimuoto:  yksinpeli
Ikäluokitus:  ESRB: T  Virheellinen ESRB-arvo
Alusta:  PlayStation 2, Game Boy Advance, Nintendo GameCube, Xbox, Microsoft Windows
Jakelumuoto:  DVD, optinen levy, pelimoduuli
Lisää peliartikkeleitaVideopelien teemasivulla
Infobox OK  : 
Batman Vengeance on Ubisoft Montrealin kehittämä ja Ubisoftin julkaisema Batmanin maailmaan sijoittuva toimintapeli. Peli julkaistiin kaikille ajankohtaisille pelialustoille; ensin PlayStation 2:lle lokakuussa 2001 ja viimeisenä Microsoft Windowsille toukokuussa 2002.
Äänirooleissa

| 0 | 1 | 2 |
| --- | --- | --- |
|  Kevin Conroy  | … |  Batman (Bruce Wayne)   |
|  Mark Hamill  | … |  Jokeri   |
|  Diane Pershing  | … |  Myrkkymuratti   |
|  Arleen Sorkin  | … |  Harley Quinn   |
|  Michael Ansara  | … |  Pakkasherra   |
|  Efrem Zimbalist Jr.  | … |  Alfred Pennyworth   |
|  Tara Strong  | … |  Batgirl   |
|  Lloyd Bochner  | … |  pormestari Hamilton Hill   |
|  Bob Hastings  | … |  James Gordon   |
Aiheesta muualla

Batman: Vengeance Internet Movie Databasessa (englanniksi)
Batman: Vengeance MobyGamesissa (englanniksi)
DC-animaatiouniversumi
| --- | --- |
Televisiosarjat:: Batman | Teräsmies | The New Batman Adventures | Batman Beyond | Static Shock | The Zeta Project | Justice League | Justice League Unlimited
Elokuvat:: Batman – Mustan kostajan paluu | Batman ja Pakkasherra | Batman of the Future: Return of the Joker | Batman: Salaperäinen Batwoman
Sarjakuvat:: The Batman Adventures | Superman Adventures | Justice League Adventures | Batman Beyond | Gotham Girls
Internetsarjat:: Gotham Girls
Videopelit:: Batman: The Animated Series | The Adventures of Batman & Robin | Superman | Batman Beyond: Return of the Joker | Batman: Chaos in Gotham | Batman: Gotham City Racer | Batman Vengeance | Superman: Shadow of Apokolips | Justice League: Injustice for All | Superman: Countdown to Apokolips | Batman: Rise of Sin Tzu | Justice League: Chronicles
Pitäjänmäen yritysalue

| Pitäjänmäen yritysalue> Sockenbacka företagsområde |
| --- | --- |

 Kaupungin kartta, jossa Pitäjänmäen yritysalue korostettuna.  Helsingin kaupunginosat
Kaupunki:  Helsinki
Suurpiiri:  Läntinen suurpiiri
Kaupunginosa nro:  465
Pinta-ala:  1,41 km² 
Väkiluku:  3 709  (2020)
Väestötiheys:  2 630 as./km²
Osa-alueet:  on itse osa Pitäjänmäen kaupunginosaa
Postinumero(t):  00380
Lähialueet:  Reimarla, Marttila, Lassila, Etelä-Haaga, Munkkivuori, Tali, Pajamäki, Espoo
Pitäjänmäen yritysalue (ruots. Sockenbacka företagsområde) on Pitäjänmäen kaupunginosaan kuuluva, runsaasti työpaikkoja tarjoava läntisen Helsingin osa-alue. Alueella asuu noin 3 600 henkeä (31.12.2018) ja työpaikkoja se tarjoaa lähes 20 100 hengelle (31.12.2017).
Alueen asuinrakennukset, joista suuri osa on melko uusia, sijoittuvat rantaradan eteläpuolelle. Liikenteellisesti vilkkaiden väylien rajaaman kaupunginosan viihtyisyyttä lisää sen naapuristossa etelässä oleva Talin ulkoilupuisto ja viheralue. Vantaanjoen muinainen uoma, nyttemmin pieni Mätäjoki kulkee Pitäjänmäen yritysalueen keskellä olevan Strömbergin puiston läpi matkallaan mereen.
Pitäjänmäen yritysalueella on päiväkoti ja Strömbergin koulu (peruskoulu) esikouluineen. Alueella annetaan myös ammatillista ja ylempää koulutusta (esimerkiksi Ammatti-instituutin Taitotalo / Amiedu, Sibelius-Akatemian kansanmusiikkiosasto).
Nimi

Alueen nimi oli aikaisemmin Pitäjänmäen teollisuus­alue (ruots. Sockenbacka industriområde), mutta vuoden 2013 alussa se muutettiin kaupunginhallituksen päätöksellä Pitäjänmäen yritysalueeksi. Uusi nimi oli jo ennestään ollut vakiintumassa käyttöön, sillä alueella toimii monenlaisia yrityksiä mutta enää vähenevässä määrin teollisuutta.
Liikenne

Alueen liikenneväylistä keskeisimpiin kuuluu 1904 rakennettu Helsingin ja Turun välinen rantarata. Radan lähiliikennettä palvelevista asemista niin Valimo kuin Pitäjänmäkikin sijoittuvat Pitäjänmäen yritysalueelle. Muita valtaväyliä ovat aluetta idässä rajoittava Vihdintie (seututie 120, samalla raja Haagaan) sekä pohjoisessa Kaupintie (raja Marttilaan) ja Vihdintien liikenneympyrästä alkava Pitäjänmäentie (seututie 110, tämä jatkuu Espoon puolella Turuntienä; radan pohjoispuoliselta osaltaan toimii samana rajana Reimarlaan).
Rakennushistoriaa ja yritystoimintaa

Rantaradan läheisyyteen nousi 1900-luvun alkupuolella merkittävä teollisuusalue Strömbergin valimon yhteyteen radan eteläpuolelle. Raskaampaa teollisuutta edustaa alueella yhä ABB. Ajan saatossa toimitiloja on rakennettu lisää.
Arkkitehtonisesti kiinnostavana kohteena pidetään Pitäjänmäen yritysalueella muun muassa Valion pääkonttoria (1974, osoitteessa Meijeritie 6). Valion Tietokonekeskuksen (1985) suunnitteli Antti Katajamäki ja Tutkimuskeskuksen (1994) Osmo Syrjänen.
Pitäjänmäen yritysalueen konttoreissa tehdään nyttemmin erityisesti informaatioteknisen alan tutkimusta, tuotekehitystä, suunnittelua ja muuta toimistotyötä. Alueella on suuryritysten (esimerkiksi ABB, CGI ja Fujitsu) ohella paljon vilkasta pientä ja keskisuurta yritystoimintaa esimerkiksi myynnin, huollon ja laitekorjaamojen palvelujen piirissä. Alueella toimii esimerkiksi Halvan makeistehdas. Lisäksi Telia on rakentanut alueelle suuren datakeskuksen.
Rosenborgin linna

| Rosenborgin linna |
| --- | --- |
 Rosenborgin linna vuonna 2017.
Sijainti:  Kööpenhamina, Tanska
Rakennustyyppi:  kuninkaallinen linna museo
Rakennustyöt aloitettu:  1606
Valmistumisvuosi:  1624
Rakennuttaja:  kuningas Kristian IV
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Linnan sisätiloja: valtaistuimet ja hopeisia leijonia
Rosenborgin linna on kuninkaallinen linna, nykyisin museo Kööpenhaminassa. Linnan rakennutti Tanskan kuningas Kristian IV vuonna 1606 ja se valmistui vuonna 1634. Alun perin linna valmistui Kristian IV:n kesäasunnoksi. Rosenborg ja sitä ympäröivä Kuninkaan puisto sijaitsivat tuohon aikaan maaseudulla. Kuninkaat asuivat linnassa 1700-luvun alkuun saakka.
Arkkitehtuuri

Linna edustaa renessanssityyliä. Rakennustyön ensimmäisessä vaiheessa 1606 alkaen rakennettiin yksikerroksinen, nykyistä linnaa lyhyempi rakennus. Vuosina 1612–1615 linnaa laajennettiin, ja siihen tehtiin toinen kerros ja kaksi pientä tornia. Kolmas kerros ja suuri torni lisättiin 1624 sekä yksi pienempi torni vielä 1634.
Kuninkaan ja kuningattaren asunnot olivat ensimmäisessä kerroksessa. Vain kuninkaan huoneisto on säilynyt.
Rakennuksen sisätilat > Kruununkalleudet

Linnaa on käytetty kuningaskunnan aarrekammiona vuodesta 1658. Sen kellarissa säilytetään Tanskan kruununkalleuksia, kuten esimerkiksi Kristian IV:n timanttikoristeista kruunua, helmiä ja posliinihahmoja.
Rakennuksen sisätilat > Talvihuone

Paneloitu talvihuone (tansk. Vinterstuen) oli Kristian VI:n tärkeimpiä yksityistiloja. Tilassa sijaitsee huutoputket, jotka johtavat viinikellariin ja ylempänä sijaitsevaan huoneeseen.
Rakennuksen sisätilat > Pimeä huone

Pimeä huone (tansk. Det mørke værelse) sisältää itsevaltiaiden vahakuvia ja muita esineitä. Tilassa säilytetään myös 1600-luvulta peräisin olevaa hupituolia, joka kasteli istujan vedellä. Tuoliin kätketty trumpetti soi uhrin noustessa ylös.
Rakennuksen sisätilat > Marmorisali

Marmorisali (tansk. Marmogemakket) oli alun perin Kristian IV:n vaimon Kirsten Munkin makuuhuone. Fredrik III muutti huoneen sistuksen barokkityyliseksi.